অনির্দিষ্টকালের জন্য বন্ধ থাকতে চলেছে মা উড়ালপুল!

কলকাতা: কলকাতার দক্ষিণ প্রান্ত যেতে হোক, কিংবা উত্তর প্রান্ত বাইপাসের সঙ্গে যোগাযোগের অন্যতম রাস্তা হল মা উড়ালপুল। যার জন্য সেই জায়গায় পৌঁছতে অনেকটা সময় লেগে যায়, সেখানে কম সময়ের মধ্যে সহজেই পৌঁছে যাওয়া যায় মা উড়ালপুল দ্বারা। তবে এবার দীর্ঘ সময়ের জন্য বন্ধ থাকতে চলেছে মা উড়ালপুল। জানিয়ে দেওয়া হল কেএমডিএর তরফ থেকে।

জানা যাচ্ছে প্রতিদিন রাত ১২টা থেকে ভোর ৫টা পর্যন্ত বন্ধ রাখা হবে মা উড়ালপুল রক্ষণাবেক্ষণের জন্য।

আরও পড়ুন: ব্রাত্য বসুর নামে এবার ‘ওয়ান্টেড’ পোস্টার!

কেএমডি-এর তরফ থেকে জানানো হয়েছে, রক্ষণাবেক্ষণ এবং মেরামতির জন্য বেশ কিছুদিনের জন্য রাত থেকে ভোর পর্যন্ত বন্ধ থাকবে মা উড়ালপুল। যার জেরে দিনের বেশ কিছুটা সময় মা উড়ালপুল দিয়ে যাতায়াত করবেনা কোন গাড়ি। সেই সময় ব্যবহার করতে হবে ফ্লাইওভারের নীচের রাস্তা।

জানা যাচ্ছে, উড়ালপুলে কাজ চলাকালীন নিচের পার্ক সার্কাস সেভেন পয়েন্ট ক্রসিং হয়ে চার নম্বর ব্রিজ ধরে যাতায়াত করা যাবে। যেহাতু রাত থেকে ভোর পর্যন্ত এই কাজ করা হবে তাই সেই সময় যাত্রী চাপ কমই থাকে, তাই উড়ালপুলের নিচ দিয়ে যাতায়াত করতে কোন অসুবিধা হবেনা বলেই জানা যাচ্ছে।

উল্লেখ্য, এর আগে গত বছরের মাঝামাঝি মা উড়ালপুল বন্ধ ছিল রাতের বেলা রঙের কাজের জন্য। তখনও বিকল্প পথ ব্যবহার করে যাতায়াত করেছিলেন যাত্রীরা।

দেখুন অন্য খবর